ปรากฏการณ์ The Mask Singer ตอนหน้ากากทุเรียนและจิงโจ้
เมื่อ social media + popular content ผลลัพธ์คือ 4,100,000 views / 550,000 concurrent views at peak / 430,000 likes ทั้งหมดนี้เกิดขึ้นภายในเวลา 1 ชั่วโมงครึ่ง น่าจะมากสุดตั้งแต่มีการ live facebook ในประเทศไทยมา คนดูรายการครั้งนี้ใน facebook มากกว่าคนดูทีวีบางช่องเสียอีก
16 มี.ค. 2560

เมื่อ social media + popular content ผลลัพธ์คือ 4,100,000 views / 550,000 concurrent views at peak / 430,000 likes ทั้งหมดนี้เกิดขึ้นภายในเวลา 1 ชั่วโมงครึ่ง น่าจะมากสุดตั้งแต่มีการ live facebook ในประเทศไทยมา คนดูรายการครั้งนี้ใน facebook มากกว่าคนดูทีวีบางช่องเสียอีก และสัปดาห์หน้าจะมีการถ่ายทอดสดรอบชิงชนะเลิศ ระหว่างหน้ากากทุเรียน และอีกาดำ ก็คาดว่าน่าจะมีคนดูมากกว่านี้อีก
ข้อดีของ live facebook คือ เป็นการรับชม content ที่ผู้ชมสามารถ interactive ได้ ตัวเองคอมเม้นและอ่านคอมเม้นคนอื่น ไม่ใช่สื่อสารทางเดียวเหมือนทีวี และบางทีคนดูใน facebook อาจจะไม่ใช่กลุ่มคนเดิมที่ดูทีวี เพราะเขาอาจจะไม่ได้อยู่บ้านเปิดทีวี คนอาจจะนั่งดูบนรถ ยืนรอ ระหว่างเดิน ดูจากที่ไหนก็ได้ คนละกลุ่มกับคนดูทีวีเดิม เหมือนไปตกปลาแหล่งใหม่ ไม่ใช่ปลาที่เดิม
อีกทั้งคนทำ content มีสถิติผู้ชมที่ชัดเจน ทั้ง เพศ วัย อายุ สถานที่ ที่ไว้อ้างอิงในการขายโฆษณา คนโฆษณาก็อยากลงโฆษณาเพราะรู้กลุ่มเป้าหมายชัดเจนว่าเป็นใคร วัดผลหลังจากโฆษณาได้ด้วย
และต่อไป facebook กำลังจะแบ่งรายได้ให้คน live content ก็ยิ่งเป็นแรงจูงใจให้คนหนีจากช่องทีวีมาผลิต content ใน facebook มากขึ้น
คนเสียประโยชน์มากสุดน่าจะเป็น เจ้าของช่องทีวีเดิมที่ไม่ยอมปรับตัว และกลัวว่าถ้าเอารายการมาลง facebook แล้วจะสูญเสียเรตติ้งจากทีวีไป เพราะ ค่าโฆษณาจากทีวียังสูงกว่ามาก ลงใน facebook จะไม่ได้เงินเท่าไร แต่จริงๆแล้วรายการนี้ได้พิสูจน์แล้วว่าจะเสริมกับของเดิม เพราะเรตติ้งทีวีของรายการได้แซงขึ้นมาเป็นอันดับหนึ่งแล้ว
ในที่สุดแล้วเจ้าของช่องทีวีทุกคนจะเข้าใจและต้องยอมรับว่าพฤติกรรมคนได้เปลี่ยนไปแล้ว เปลี่ยนไปทั้งโครงสร้าง และเปลี่ยนแบบถาวร
Thailand 4.0 กำลังเกิดขึ้นโดยที่เราไม่รู้ตัว